Megvallás az áspiskígyó mérge ellen

A sértő, bántó szavak **nem jutnak el a szívemig**, nem szomorítják meg a lelkemet és **nem hordozom** ezeket az **elmémben**, mert a szellemem, lelkem és testem szeretet-burkáról lepattannak, és a tengerbe vetik magukat, és ott plántáltatnak el, így ott maradnak örökre, Jézus nevében.

**Ellenállok** a lelki terror szellemének, és az **megtörik** **az életem felett**, **Jézus nevében**.

Ellenállok továbbá a szellemi zaklatás minden fajtájának, minden egyes megjelenési formájának, akár szavakban, akár tettekben, akár gondolatokban; ezek **eltávoznak az életemből**, **Jézus nevének hallatán**, **a hit parancsszavára**. *(Ef. 6,12. Jak. 4,7.)*

Az önsajnálat, a depresszió és a bosszúvágy felkel az életemből, és a **tengerbe veti magát**, Jézus nevében. *(Róm. 12,19.)*

Nincs olyan démon, sem mennyben, sem földön, sem föld alatt, aki képes lenne ellopni az Úrtól való örömömet és szent vér által vásárolt békességemet, Jézus nevében*. (Neh. 8,10.)*

Természetfeletti **békességben**, **örömben** és **teljességben**, **isteni** **erőben**, **kegyelemben** és **megigazultságban** **járok**. *(Ján. 14,27. Róm. 14,17.)*

Lelkemet átadom a **hatalmas** **Vigasztalónak**, a drága Szent Szellemnek, aki **megvigasztalja**, **helyreállítja** és **megvidámítja** **lelkemet**, így minden bántás ellenére az Úr örömében és teljességében járok, folytonosan és mindenkor, minden körülmény között. *(Ján. 14,16. Zsolt. 23,3.)*

Valamint **megbocsájtok** mindazoknak, akiknek száján keresztül az ördög bántani akart, és megparancsolom ezeknek a démonikus és sanyargató erőknek és a nyelvük alatt lévő vipera mérgének, hogy rajtuk keresztül többé meg ne nyilvánuljanak az életemben, a családomban, és a szeretteim életében. *(Márk 11,25. Ef. 4,32. Zsolt. 140,1–3. Róm. 3,13. Mát. 18,18.)*

Szeretted az igazságot és gyűlölted a hamisságot; annakokáért **felkent** **téged az Isten**, a te Istened, **örömnek olajával** a te társaid föle. *(Zsid. 1,9)*

Mivel szeretem az igazságot és gyűlölöm a hamisságot, felkent azért az Isten, az én Istenem örömnek olajával, az én társaim felett.

Így az én ruháim mindenkor fehérek, és **az olaj az én fejemről el nem fogyatkozik**. *(Préd. 9,8)* Ámen.